Са словамі віншавання і наказу звярнуўся да канкурсантаў рэктар Беларускага дзяржаўнага педагагічнага ўніверсітэта імя Максіма Танка, доктар педагагічных навук, старшыня журы суперфіналу конкурсу Аляксандр Іванавіч Жук: “Сёння ў нас выдатнае свята — фестываль педагагічнага майстэрства. Наш конкурс мае багатую гісторыю. Лепшым настаўнікам Савецкага Саюза ў 1991 годзе стаў настаўнік фізікі сярэдняй школы № 49 Мінска Валерый Гербутаў. У новай гісторыі нашай незалежнай дзяржавы, калі ў 1995 годзе ўзнікла ідэя адрадзіць конкурс “Настаўнік года”, ён пачаў праводзіцца пад патранажам прэзідэнта нашай краіны. Кожны раз кіраўнік дзяржавы сустракаецца з фіналістамі конкурсу.